Document ID: /roh_data/filtered/fineweb-2-filterrobots_roh.jsonl.gz/45085

Savais, co ch'ins po far «discurrer» las figuras d'ina stalla da Nadal? U tge ch'è ina stalla da glieud povra? Savais era che mungias giugavan gia baud ina rolla centrala en l'artisanadi da stallas da Nadal?
Quai ed anc bler dapli vegnis a savair, sche vus faschais ina visita a l'exposiziun da Nadal en il Museum naziunal svizzer. Mintg'onn sa deditgescha quella numnadamain a l'artisanadi tradiziunal da las stallas da Nadal.
Exposiziun 2022: Stallas da dunnas
Quest onn stattan stallas da dunnas en il center. Exponidas èn da quai da ventg stallas da plirs tschientaners: stallas anticas, però era stallas novas ch'èn fabritgadas da duas entagliadras da lain giuvnas. D'admirar èn stallas dals pli differents stils e materials, cun diverss scenaris e figuras elavuradas en lavur da detagl manidla.
Vita e cretta visita l'exposiziun cun las stallas da Nadal, dissegnadas e fabritgadas da dunnas, e procura uschia per in pau tempra da Nadal.